Vaje 18: BESEDOSLOVJE IN OBLIKOSLOVJE

BESEDOSLOVJE

1. Zapišite protipomenke.

slovo lakota

otožnost odločnost

tišina pogum

mižanje smrt

2. Skupinam besed v posameznih vrstah poiščite nadpomenke.

bencin, vino, voda boks, hokej, košarka

kos, sinica, vrabec avto, ladja, letalo

grablje, lopata, žaga ječmen, pšenica, rž

vrtnica, tulipan, iris skuša, oslič, ščuka

3. Poiščite vsaj tri podpomenke k posameznim nadpomenkam.

barve, bolezni, drevesa, oblačila, sorodniki, meseci, države, imena

4. Poiščite ženske oblike samostalnikov.

profesor zet

gospod advokat

župan krojač

fizik pek

5. Imenom za samce dodajte imena za samice:

golob lisica

jelen ovca

konj petelin

**OBLIKOSLOVJE**

**1. Določite edninske oz. množinske samostalnike in jim določite spol.**

očala, grablje, srebrnina, Karpati, pljuča, cvetje, škarje, drva, jelenjad, sanke, Alpe, obresti, učiteljstvo, prsi, obrvi, listje, jetra, ošpice, meščanstvo, brki, tla, vilice, vejevje, trsje, Trbovlje, otročad, usta, pesek, naočniki, možgani, klešče, grmovje, vrata, hlače

**2. Izberite ustrezno obliko.**

Zavihal si je hlačnici/hlačnice in prebredel reko. – Tanja je rodila dvojčka/dvojčke. – Starša/Starše so klicali v šolo. – Obe rokavici/rokavice pospravi v predal. – Z očesoma/Z očmi jo je požiral. – V mavcu je imel obe nogi/noge. – Janez se je zrinil naprej s komolcema/komolci. – Udarila se je v koleni/kolena. – V vodo skoči na nogi/noge.

**3. Sklanjajte samostalnike:**

|  |  |  |  |  |  |
| --- | --- | --- | --- | --- | --- |
| **IMENOVALNIK** | **RODILNIK** | **DAJALNIK** | **TOŽILNIK** | **MESTNIK** | **ORODNIK** |
| bukev ed. |  | bukvi |  |  | bukvijo |
| mati ed. |  |  |  |  | materjo |
| hči ed. | hčere |  |  |  |  |
| Luka ed. | Luka/Luke |  |  |  |  |
| gospa ed. |  | gospe |  | gospe |  |
| gospe dv. | gospa |  |  | gospeh |  |
| gospe mn. |  | gospem |  |  | gospemi |
| perut ed. |  |  |  |  | perutjo |
| otroci mn. |  |  |  |  | otroki |
| pljuča mn. | pljuč |  |  |  |  |
| oko ed. |  |  |  |  |  |
| očesi dv. |  |  |  |  | očesoma |
| oči mn. |  |  |  |  |  |

**4. Povedi dopolnite z oblikami samostalnika *oko* v ustreznem sklonu in številu.**

Z \_\_\_\_\_\_\_ gledamo. – Ali ima krompir pet \_\_\_\_\_\_\_ ali le dve \_\_\_\_\_\_\_? – Svojim \_\_\_\_\_\_\_ nisem mogel verjeti, tako je bilo nenavadno. – V \_\_\_\_\_\_\_ so se mu nabrale solze od veselja. – Obe \_\_\_\_\_\_\_ sta vneti od prepiha. – V \_\_\_\_\_\_\_ ti berem laž. – Tinček je z \_\_\_\_\_\_\_ pomežiknil Ani. – Boštjan je trdil, da mu je padla smet v \_\_\_\_\_\_\_.

**5. Podčrtajte samostalnike in jim določite spol, sklon, število in sklanjatev.**

Ozrli smo se v nebo in odkrili komaj vidno meglico, ki jo je sever obračal nazaj. Skozi grapo smo zavili na prostoren pašnik, kjer se je pasla živina. Za kratek čas smo uživali gostoljubje pri planšarjih. Prinesli so nam mleka in nas posedli na kožuhe, kot da smo ugledni gostje.

**6. Izberite določno ali nedoločno obliko pridevnika.**

Bila sta len/leni in deloven/delovni kmet. – Len/Leni kmet je rad počival, deloven/delovni kmet pa je dosti delal. – Jakob se je hvalil, da imajo doma moderen/moderni sesalec. – Obiskal me je moj star/stari prijatelj. – Tisti majhen/mali paglavec mi zmeraj nagaja. – Kakšen zvezek potrebuješ za matematiko? Brezčrten/Brezčrtni zvezek. – Na slavnosten/slavnostni večer so prišli vsi povabljeni. – Pred nami se je razprostiral gričevnat/gričevnati svet. – Ponedeljek je najdaljši deloven/delovni dan v tednu.

**7. Podčrtajte pridevnike in jim določite stopnjo (osnovnik, primernik, presežnik).**

Homer velja za največjega pesnika antične Grčije. Iliada opisuje dogodivščine junakov, ki so sodelovali v slavni trojanski vojni, Odiseja pa pripoveduje o dolgoletnem Odisejevem vračanju na rodno Itako. Iliada in Odiseja sta najzvestejši priči grške kulture.

**8. Izberite ustrezen zaimek.**

Vsak otrok ima rad njegove/svoje starše. – V moji/svoji mladosti še pomisliti nisem smel na disko. – Mama mi je pripovedovala, česa se spominja iz njenih/svojih otroških dni. – Pokaži tvojo/svojo osebno izkaznico, kajti tvoja/svoja je še veljavna. – Mojo/Svojo knjigo sem pozabila doma na omari, njegovo pa imam v avtu. – V Karantaniji so Slovenci volili njihove/svoje kneze.

**9. Povedi dopolnite s *ki* ali *kateri*.**

Hiša, pred \_\_\_\_\_\_\_ stojite, je stara 250 let. – Knjiga, \_\_\_\_\_\_\_ sem jo prebrala, je bila všeč tudi moji mami. – Mladenič, o \_\_\_\_\_\_\_ sem vam pripovedoval, me bo danes obiskal. – Dijakinja, s \_\_\_\_\_\_\_ stanujem v dijaškem domu, je doma iz Mokronoga. – Vijolice, \_\_\_\_\_\_\_ so že venele, so še zmeraj opojno dišale. – Ilustrirala je pravljico, \_\_\_\_\_\_\_ ji je bila najbolj všeč. – Človek, \_\_\_\_\_\_\_ razmišlja, je mislec.

**10. Glagolom določite osebo, število, čas, naklon in glagolski vid.**

Sova je učila sovice iz debele knjige: »Sove ponoči bedimo, zato veljamo za znamenje učenosti. V knjigah je zapisano vse znanje. Čukec, ne premikaj se; raje me poslušaj!« Nato so ponovili abecedo. Začel je čukec Čuko. Ob koncu pouka so zapeli himno: »Čuk se je oženil, tralala, sova ga je vzela ...«

**11. Nedoločnik v oklepaju uporabite v velelniku za 2. osebo ednine ali množine.**

(Steči) \_\_\_\_\_\_\_\_\_\_ za vozičkom. – (Ustreči) \_\_\_\_\_\_\_\_\_\_ staršem in (iti) \_\_\_\_\_\_\_\_\_\_ po kruh. – Ne (verjeti) \_\_\_\_\_\_\_\_\_\_ obljubam. – (Postreči) \_\_\_\_\_\_\_\_\_\_ gostom. – (Sleči) \_\_\_\_\_\_\_\_\_\_ plašč in (počakati) \_\_\_\_\_\_\_\_\_\_. – (Seči) \_\_\_\_\_\_\_\_\_\_ na zgornjo polico.

12. Uporabite glagol MORATI ali MOČI.

Vsako jutro \_\_\_\_\_\_\_\_\_ vstati ob 7. uri. – Janezu bom \_\_\_\_\_\_\_\_\_ pomagati, ker sem obljubila. – Nisem se \_\_\_\_\_\_\_\_\_ upirati, ker je močnejši. – Mira ni \_\_\_\_\_\_\_\_\_ na izpit. – Ni bilo časa, zato so \_\_\_\_\_\_\_\_\_ lačni na pot. – Žejni niso \_\_\_\_\_\_\_\_\_ delati. – Kdo \_\_\_\_\_\_\_\_\_ preplavati tako široko reko? – \_\_\_\_\_\_\_\_\_ že, toda nočem.

**13. Velelnike zapišite tako, da bodo izražali prepoved.**

Pojdi po sredi ceste. – Potrgaj vse cvetje, ki raste ob poti. – Papirčke vrzi kar na tla. – Jej z odprtimi usti in cmokaj. – Potem si oblizni prste.

**14. Besedilo preoblikujte tako, da bodo glagoli nedovršni.**

Kralj je počasi odgovoril Malemu princu; vmes je z dostojanstvenim gibom odmaknil krajec škrlatnega plašča. Mali princ se je začudil, komu je vladar zavladal na tako majhnem planetu. »Ukažem ti, da me vprašaš,« je pohitel kralj. »Veličanstvo,« je zajecljal Mali princ, »komu pa ste zavladali?« »Vsemu,« je z vzvišeno preprostostjo odgovoril ošabni kralj. »Pa vas zvezde ubogajo?« je vprašal deček. »Kajpak,« je rekel kralj.

15. Ustrezno uporabite namenilnik ali nedoločnik.

Marsikaj moram še naredit. – Tega ne bi smela rečt. – V jeseni gremo nabirat gobe. – Toliko ti imam za povedat. – Tega ne morem dvignit. – Šli so gledati, ali je voda res narasla. – Začela sta se pripravljat na izpit. – Bi nehali klepetati? – Vsakdo mora pospravit za seboj. – Hitela je kupovat vse potrebno.

**16. Izberite ustrezno obliko.**

Napoti/Na poti proti domu sem srečala prijateljico iz šolskih dni. – Ves čas se jeziš nato/na to omaro. Ali ti je napoti/na poti? – Najprej si bomo ogledali Vipavski Križ, potem/po tem gremo še na Zemono. – Potem/Po tem filmu sledijo še zadnja današnja poročila. – Na začetku razlaga na dolgo in na široko, potem/po tem pa na hitro zaključi. – Potem/Po tem sva dogovorjena, kajne. – Pojedel je kosilo, potem/po tem je legel k popoldanskemu počitku.

**17. Ustrezno razvežite predložne zveze.**

v slučaju slabega vremena – v/ob slabem vremenu

v kolikor bom mogel, vam pomagam – \_\_\_\_\_\_\_\_\_; delovati v okviru zakona – \_\_\_\_\_\_\_\_\_\_\_\_\_; zdraviti se v pogojih morske klime – \_\_\_\_\_\_\_\_\_\_\_\_; biti uspešen na področju športa – \_\_\_\_\_\_\_\_\_\_\_; brati v času kosila – \_\_\_\_\_\_\_\_\_\_\_; potreben v poteku preiskave – \_\_\_\_\_\_\_\_\_\_\_; ostati doma iz razloga bolezni – \_\_\_\_\_\_\_\_\_\_\_\_; iti v smeri vasi – \_\_\_\_\_\_\_\_\_\_\_\_; ukrepati v skladu z navodili – \_\_\_\_\_\_\_\_\_\_\_\_\_